PIB Headquarters
কোভিন-১৯ সংক্রান্ত পিআইবি’র সংবাদ
নতুন দিল্লি, ১৫ এপ্রিল, ২০২১
ভারতে মোট টিকাকরণ ১১.৪৪ কোটি ছাড়িয়েছে
দেশে গত ২৪ ঘণ্টায় ৩৩ লক্ষের বেশি টিকার ডোজ দেওয়া হয়েছে
১০টি রাজ্যে নতুন করে আক্রান্তের হার ৮১ শতাংশের বেশি
দেশে মোট সুস্পষ্টভাবে করোনায় আক্রান্তের ৬৭.১৬ শতাংশই পাঁচটি রাজ্যে
দেশে আজ পর্যন্ত ১১ কোটি ৪৪ লক্ষের বেশি টিকার ডোজ দেওয়া হয়েছে। টিকাকরণ অভিযানে আরও গতি আনতে সারা দেশে ১১-১৪ এপ্রিল পর্যন্ত টিকা উৎসব উদযাপিত হয়। বিশেষ এই টিকাকরণ অভিযানে সরকারি ও বেসরকারি ক্ষেত্র সক্রিয় ভাবে অংশগ্রহণ করে। টিকা উৎসবের সময় সারা দেশে টিকাগ্রহিতা যোগ্য ব্যক্তিদের ১ কোটি ২৮ লক্ষ ৯৮ হাজার ৩১৪টি বেশি টিকার ডোজ দেওয়া হয়েছে। দেশে আজ সকাল ৭টা পর্যন্ত ১১ কোটি ৪৪ লক্ষ ৯৩ হাজার ২৩৮টি টিকার ডোজ দেওয়া হয়েছে। এরমধ্যে, ৯০ লক্ষ ৬৪ হাজার ৫২৭ জন স্বাস্থ্যকর্মীকে প্রথম ডোজ এবং ৫৬ লক্ষ ৪ হাজার ১৯৭ জন কর্মীকে টিকার দ্বিতীয় ডোজ দেওয়া হয়েছে। অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ২ লক্ষ ১৩ হাজার ৫৬৩ জন কর্মীকে প্রথম ডোজ এবং ৫০ লক্ষ ৬৪ হাজার ৮৬২ জন কর্মীকে দ্বিতীয় ডোজ দেওয়া হয়েছে। এছাড়াও ৬০ বছরের বেশি বয়সী ৪ কোটি ৩৪ লক্ষ ৭১ হাজার ৩১ জন সুফলভোগী প্রথম ডোজ এবং ২৭ লক্ষ ৪৭ হাজার ১৯ জন সুফলভোগী দ্বিতীয় ডোজ পেয়েছেন। একইভাবে ৪৫ থেকে ৬০ বছর বয়সী ৩ কোটি ৭৪ লক্ষ ৩০ হাজার ৭৮ জন সুফলভোগী প্রথম ডোজ এবং ৮ লক্ষ ৯৭ হাজার ৯৬১ জন সুফলভোগী দ্বিতীয় ডোজ পেয়েছেন। দেশে এখনও পর্যন্ত ৮টি রাজ্যে টিকাকরণের হার ৫৯.৭৬ শতাংশ। দেশে গত ২৪ ঘন্টায় ৩৩ লক্ষের বেশি টিকার ডোজ দেওয়া হয়েছে। দেশব্যাপী টিকাকরণ অভিযানের ৮৯তম দিনে  ৩৩ লক্ষ ১৩ হাজার ৮৪৮টি টিকার ডোজ দেওয়া হয়েছে। এরমধ্যে ২৮ লক্ষ ৭৭ হাজার ৪৭৩ জন সুফলভোগী প্রথম ডোজ এবং ৪ লক্ষ ৩৬ হাজার ৩৭৫ জন সুফলভোগী দ্বিতীয় ডোজ পেয়েছেন। দেশে গত ২৪ ঘন্টায় ২ লক্ষ ৭৩৯ জন নতুন করে করোনায় আক্রান্ত। মহারাষ্ট্র, উত্তরপ্রদেশ, দিল্লি, ছত্তিশগড়, কর্ণাটক, মধ্যপ্রদেশ, কেরালা, তামিলনাড়ু, গুজরাজ ও রাজস্থান সহ ১০টি রাজ্যে দৈনিক কোভিডে আক্রান্তের সংখ্যা ক্রমবর্ধমান। ১০টি রাজ্যে নতুন করে করোনায় আক্রান্তের হার ৮০.৭৬ শতাংশ। মহারাষ্ট্রে একদিনেই সর্বাধিক ৫৮ হাজার ৯৫২ জন আক্রান্ত হয়েছেন। উত্তরপ্রদেশে আক্রান্তের সংখ্যা ২০ হাজার ৪৩৯। অন্যদিকে, দিল্লিতে একদিনেই আক্রান্ত ১৭ হাজার ২৮২ জন। দেশে ১৬টি রাজ্যে দৈনিক করোনায় আক্রান্তের রেখাচিত্র ঊর্ধ্বমুখী। এরফলে, সারা দেশে সুস্পষ্টভাবে করোনায় আক্রান্তের সংখ্যা দাঁড়িয়েছে ১৪ লক্ষ ৭১ হাজার ৮৭৭। দেশে মোট করোনায় আক্রান্তের ১০.৪৬ শতাংশ সুস্পষ্টভাবে করোনায় আক্রান্ত হয়েছেন। অবশ্য গত ২৪ ঘন্টায় সারা দেশে সুস্পষ্টভাবে আক্রান্তের সংখ্যা ১ লক্ষ ৬ হাজার ১৭৩টি কমেছে। দেশে ৯টি রাজ্য ও কেন্দ্রশাসিত অঞ্চলে গত ২৪ ঘন্টায় কোভিডে মৃত্যুর খবর নেই। এই রাজ্য ও কেন্দ্রশাসিত অঞ্চলগুলির মধ্যে রয়েছে – ত্রিপুরা, মেঘালয়, সিকিম, নাগাল্যান্ড, মিজোরাম, মণিপুর, লাক্ষ্মাদ্বীপ, অরুণাচলপ্রদেশ প্রভৃতি।
বিস্তারিত জানার জন্য এই লিঙ্কে ক্লিক করুন –
https://pib.gov.in/PressReleasePage.aspx?PRID=1711957
কোভিড-১৯ সংক্রান্ত সর্বশেষ তথ্য
মেডিকেল অক্সিজেনের যোগান সম্পর্কে ভীতি দূর করতে দ্বিতীয় ক্ষমতাপ্রাপ্ত গোষ্ঠীর প্রয়োজনীয় পদক্ষেপ
কোভিড আক্রান্ত রোগীদের চিকিৎসার ক্ষেত্রে মেডিকেল অক্সিজেন একটি অত্যন্ত গুরুত্বপূর্ণ উপাদান। কোভিড মহামারীর সময় গত বছর মার্চে মেডিকেল অক্সিজেন সহ অন্যান্য চিকিৎসা সরঞ্জামের যোগান সুনিশ্চিত করতে শিল্প ও অভ্যন্তরীণ বাণিজ্য প্রসার দপ্তরের সচিব ডঃ গুরুপ্রসাদ মহাপাত্রের পৌরোহিত্যে একটি আন্তঃমন্ত্রক ক্ষমতাপ্রাপ্ত গোষ্ঠী গঠন করা হয়। এই গোষ্ঠীকে স্বাস্থ্য ও পরিবার কল্যাণ মন্ত্রক, বস্ত্র মন্ত্রক, আয়ুষ মন্ত্রক এবং ক্ষুদ্র ও মাঝারি শিল্পোদ্যোগ মন্ত্রকের প্রতিনিধিরা রয়েছেন। এই গোষ্ঠী গত এক বছর ধরে মেডিকেল অক্সিজেন সহ অত্যাবশ্যকীয় চিকিৎসা সরঞ্জামের সুষ্ঠু সরবরাহ সুনিশ্চিত করতে নিরন্তর নজরদারি ও প্রয়োজনীয় পদক্ষেপ গ্রহণ করেছে। বর্তমান পরিস্থিতিতে কোভিড আক্রান্তের সংখ্যা লাগাতার বাড়তে থাকায় ওই ক্ষমতাপ্রাপ্ত গোষ্ঠী, রাজ্যগুলিতে মেডিকেল অক্সিজেনের সরবরাহ সহ জরুরী চিকিৎসা সরঞ্জামের যোগান অব্যাহত রাখতে রাজ্যগুলির সঙ্গে নিয়মিত যোগাযোগ রেখে চলেছে। অক্সিজেন উৎপাদক সংস্থা ও সংশ্লিষ্ট অন্যান্য পক্ষকে এব্যাপারে প্রয়োজনীয় পরামর্শ দেওয়া হয়েছে। মেডিকেল অক্সিজেনের নিরবচ্ছিন্ন সরবরাহ সুনিশ্চিত করতে ক্ষমতাপ্রাপ্ত ওই মন্ত্রিগোষ্ঠী চাহিদা ও যোগানের ওপর নিরন্তর নজর রেখে চলেছে।
বিস্তারিত জানার জন্য এই লিঙ্কে ক্লিক করুন –
https://pib.gov.in/PressReleasePage.aspx?PRID=1711922
বিদেশে উৎপাদিত কোভিড-১৯ টিকার নিয়ন্ত্রণমূলক ব্যবহার বিধি জারি কেন্দ্রীয় স্বাস্থ্য মন্ত্রকের
কেন্দ্রীয় সরকার আমূল সংস্কারমূলক পদক্ষেপ হিসেবে বিশ্ব স্বাস্থ্য সংস্থার আপৎকালীন ব্যবহার তালিকায় নথিভুক্ত বিভিন্ন দেশের কোভিড-১৯ টিকার ব্যবহারের ক্ষেত্রে নিয়ন্ত্রণমূলক ব্যবহার বিধি কার্যকর করতে অনুমোদন দিয়েছে। সরকারের এই সিদ্ধান্তের ফলে একদিকে যেমন ভারতে বিদেশে উৎপাদিত টিকার যোগান যেমন বাড়বে, অন্যদিকে তেমনই নিয়ন্ত্রণমূলক ব্যবহার বিধির দরুণ দেশীয় টিকার উৎপাদনও বৃদ্ধি পাবে। দ্বিমুখী এই কৌশলের ফলে দেশে টিকা উৎপাদন বাড়বে এবং যোগান ও সরবরাহ আরও সুনিশ্চিত হবে।বিশ্ব স্বাস্থ্য সংস্থার আপৎকালীন ব্যবহার তালিকায় নথিভুক্ত মার্কিন যুক্তরাষ্ট্র, জাপান, গ্রেট ব্রিটেন ও অন্যান্য দেশে সীমিত হারে ব্যবহৃত কোভিড-১৯ টিকার ভারতেও ব্যবহারের ক্ষেত্রে নিয়ন্ত্রণমূলক ব্যবস্থা জারি করা হয়েছে। এই প্রেক্ষিতে সেন্ট্রাল ড্রাগস স্ট্যান্ডার্ডস কন্ট্রোল অর্গানাইজেশন  বিদেশি টিকাগুলি সীমিত ব্যবহারের ক্ষেত্রে একাধিক পদক্ষেপের কথা ঘোষণা করেছে : সিডিএসসিও কোভিড টিকা সংক্রান্ত বিশেষজ্ঞ গোষ্ঠীর সুপারিশের ভিত্তিতে বিদেশে অনুমোদিত টিকাগুলির জন্য নির্দিষ্ট নিয়ন্ত্রণমূলক ব্যবস্থা স্থির করতে বিস্তারিত নীতি-নির্দেশিকা তৈরি করবে। এই নীতি-নির্দেশিকা সিডিএসসিও-র ওয়েবসাইটে দেওয়া হবে। এরপর সিডিএসসিও সংশ্লিষ্ট সকলের মধ্যে এই নীতি-নির্দেশিকাগুলি প্রচারের কাজ করবে।
. বিস্তারিত জানার জন্য এই লিঙ্কে ক্লিক করুন –
https://pib.gov.in/PressReleasePage.aspx?PRID=1711979
কোভিড টিকা উৎসবে কোভিড টিকাকরণ কেন্দ্র এবং দৈনিক টিকাকরণের সংখ্যায় ক্রামগত বৃ্দ্ধি
টিকা উৎসবের সময় ১.২৮ কোটির বেশি টিকাকরণ
কোভিড-১৯ ভাইরাসের বিরুদ্ধে অসুরক্ষিত শ্রেণীর মানুষের টিকাকরণের প্রচেষ্টায় লাগাতার অগ্রগতি লক্ষ্য করা যাচ্ছে। উল্লেখ করা যেতে পারে, প্রধানমন্ত্রী ১১-১৪ এপ্রিল পর্যন্ত চারদিন টিকা উৎসব পালনের আহ্বান জানিয়েছিলেন। এই উৎসবের অঙ্গ হিসেবে একাধিক কর্মক্ষেত্রে টিকাকরণ কেন্দ্র চালু হয়েছে। দৈনিক গড়ে ৪৫ হাজার কেন্দ্রে টিকা দেওয়া হচ্ছে। তবে, টিকা উৎসবের প্রথম দিন ২৭ লক্ষ টিকার ডোজ দেওয়া হয়েছে। গত ১১ এপ্রিল টিকাকরণের প্রথম দিন ২৯ লক্ষ ৩৩ হাজারের বেশি টিকা দেওয়া হয়েছে। দ্বিতীয় দিন ৪০ লক্ষের বেশি টিকাকরণ করা হয়। টিকা উৎসবের তৃতীয় ও চতুর্থ দিন অর্থাৎ ১৩ ও ১৪ এপ্রিল যথাক্রমে ২৬ লক্ষ ৩৬ হাজার এবং ৩৩ লক্ষ ১৩ হাজারের বেশি টিকাকরণ হয়েছে। টিকা উৎসবের সময় দেশে মোট টিকাকরণের সংখ্যা বেড়ে হয়েছে ১ কোটি ২৮ লক্ষ ৯৮ হাজার ৩১৪।
বিস্তারিত জানার জন্য এই লিঙ্কে ক্লিক করুন –
https://pib.gov.in/PressReleasePage.aspx?PRID=1711938
কেন্দ্রীয় স্বরাষ্ট্রসচিব উচ্চ পর্যায়ের বৈঠকে মধ্যপ্রদেশে কোভিড-১৯ পরিস্থিতি এবং জনস্বাস্থ্য ব্যবস্থা পর্যালোচনা করেছেন
এই বৈঠকে রাজ্যে করোনার বাড়বাড়ন্ত রুখতে এক পঞ্চমুখী কৌশল গ্রহণ করা হয়েছে। এগুলি হল – নমুনার পরীক্ষার দিক থেকে রাজ্যকে আরটি-পিসিআর পদ্ধতিতে নমুনা পরীক্ষা হার বাড়াতে পরামর্শ দেওয়া হয়েছে।
আক্রান্তদের খুঁজে বের করা, কনটেনমেন্ট জোন চিহ্নিত করা এবং সংক্রমণ প্রতিরোধে নজরদারি বাড়াতে পরামর্শ দেওয়া হয়েছে।
চকিৎসা পরিচর্যা, পরিষেবা ও বাড়িতে রেখে চিকিৎসার ব্যাপারে যাবতীয় নীতি-নির্দেশিকা মেনে চলার পরামর্শ দেওয়া হয়েছে।
কোভিড আদর্শ আচরণবিধি মেনে চলতে প্রয়োজনীয় ব্যবস্থা গ্রহণের পরামর্শ।
টিকাকরণের দিক থেকে রাজ্যকে নির্দিষ্ট সময়সীমার মধ্যে যোগ্য ব্যক্তিদের ১০০ শতাংশ টিকাকরণ সম্পূর্ণ করার পরামর্শ।
বিস্তারিত জানার জন্য এই লিঙ্কে ক্লিক করুন –
পিআইবি-র আঞ্চলিক কার্যালয় থেকে প্রাপ্ত তথ্য –
• মরারাষ্ট্র - রাজ্যে বুধবার ৫৮,৯৫২ আক্রান্ত হয়েছেন। এরফলে, সুস্পষ্টভাবে আক্রান্তের সংখ্যা বেড়ে ৬ লক্ষ ১২ হাজার। রাজ্যের মুখ্যমন্ত্রী কোভিড-১৯ মহামারীতে জাতীয় বিপর্যয় হিসেবে বিবেচনা করার জন্য প্রধানমন্ত্রীর প্রতি অনুরোধ জানিয়েছেন।
• গুজরাট – রাজ্যে নতুন করে একদিনেই ৭,৪১০ জন আক্রান্ত হয়েছেন। গত ২৪ ঘন্টায় রাজ্যে আরও ৭৩ জনের মৃত্যু হয়েছে। এরফলে, মৃতের সংখ্যা বেড়ে প্রায় ৫ হাজার। এদিকে, রাজ্য সরকার দশম ও দ্বাদশ শ্রেণীর বোর্ড পরীক্ষা স্থগিত রাখার সিদ্ধান্ত নিয়েছে।
• রাজস্থান – রাজ্যে করোনা সংক্রমণ অপ্রত্যাশিত ভাবে বৃদ্ধি পাওয়ার দরুন সরকার আগামীকাল সন্ধে ৬টা থেকে ভোর ৫টা পর্যন্ত নৈশ্যকালীন কার্ফিউ বলবৎ করার সিদ্ধান্ত নিয়েছে। রাজ্যে বুধবার নতুন করে আক্রান্ত হয়েছেন ৬,২০০ জন।
• ছত্তিশগড় – রাজ্যে কোভিড-১৯ মহামারীর সংক্রমণ প্রতিরোধে পরিকল্পনা গ্রহণে সর্বদল বৈঠক হচ্ছে। রাজ্যে আরও ১৪,২৫০ জন আক্রান্ত হওয়ায় সংক্রমিতের সংখ্যা ১ লক্ষ ১৮ হাজার।
• পাঞ্জাব – রাজ্যে করোনায় আক্রান্ত রোগীর সংখ্যা ২ লক্ষ ৮২ হাজার ছাড়িয়েছে। এরমধ্যে সুস্পষ্টভাবে আক্রান্তের সংখ্যা ২৮,২৫০। এখনও পর্যন্ত মৃত্যু হয়েছে ৭,৬৭২ জনের।
• হরিয়ানা – রাজ্যে আজ পর্যন্ত ৩ লক্ষ ২৯ হাজারের বেশি নমুনা পরীক্ষা করা হয়েছে। সুস্পষ্ট ভাবে আক্রান্তের সংখ্যা ২৭,৪২১। মৃত্যু হয়েছে ৩,৩১৬ জনের।
• চণ্ডীগড় – কেন্দ্রশাসিত এই অঞ্চলে কোভিড-১৯-এ আক্রান্তের সংখ্যা প্রায় ৩২ হাজার। সুস্পষ্ট ভাবে আক্রান্ত হয়েছেন ৩,৩৭১ জন। মৃত্যু হয়েছে ৪০৪ জনের।
• কেরালা – রাজ্যে কোভিড ক্রমবর্ধমান কোভিড সংক্রমণ রুখতে সরকার আরও কড়া নিয়ন্ত্রণমূলক ব্যবস্থা গ্রহণ করেছে। মুখ্যমন্ত্রীর পৌরোহিত্যে এক উচ্চ পর্যায়ের জরুরী বৈঠকে দৈনিক নমুনা পরীক্ষার হার আরও বাড়ানোর সিদ্ধান্ত হয়েছে। এদিকে রাজ্যের স্বাস্থ্যমন্ত্রী যে সমস্ত এলাকায় দ্রুত সংক্রমণ ছড়াচ্ছে সেখানে লকডাউন কার্যকর করার ইঙ্গিত দিয়েছেন। রাজ্যে আজ আরও ৮,৭৭৮ জন নতুন করে আক্রান্ত হয়েছেন।
• তামিলনাড়ু – রাজ্যে আজ এযাবৎ একদিনে সর্বাধিক ৭,৮১৯ জন আক্রান্ত হয়েছেন। চেন্নাইতে আক্রান্তের সংখ্যা ২,৫৬৪।
• কর্ণাটক – রাজ্যে আজ এযাবৎ একদিনে সর্বাধিক ১১,২৬৫ জন আক্রান্ত হয়েছেন। রাজ্যের মুখ্যমন্ত্রী কোভিড সঙ্কট নিয়ে আলোচনার জন্য সর্বদল বৈঠক আহ্বান করেছেন। অবশ্য তিনি জানিয়েছেন, এই মুহূর্তে রাজ্যে লকডাউনের সম্ভাবনা নেই। করোনায় রাজ্যে মৃত্যু হয়েছে ১৩,০৪৬ জনের।
• অন্ধ্রপ্রদেশ – রাজ্যে নতুন করে ৪,১৫৭ জন আক্রান্ত হয়েছেন। এরফলে, সংক্রমিতের সংখ্যা বেড়ে ৯ লক্ষ ৩৭ হাজার ছাড়িয়েছে। রাজ্যে এখনও পর্যন্ত মৃত্যু হয়েছে ৭,৩৩৯ জনের। সুস্পষ্টভাবে করোনায় আক্রান্তের সংখ্যা ২৮ হাজার ছাড়িয়েছে।
• তেলেঙ্গানা – রাজ্য স্বাস্থ্য দপ্তর যে সমস্ত বেসরকারি হাসপাতালে শয্যা সংখ্যা ১০-এর বেশি, সেখানে কোভিড আক্রান্ত রোগীদের চিকিৎসায় অনুমতি দানের বিষয়টি মঞ্জুর করেছে। রাজ্যে সুস্পষ্টভাবে করোনায় আক্রান্তের সংখ্যা ২৫,৪০০-র বেশি। এরমধ্যে ৮,৫০০ জনের বেশি রোগীর সরকারি হাসপাতালে চিকিৎসা চলছে। ৬ সপ্তাহ আগে সমস্ত সরকারি ও বেসরকারি হাসপাতালে কোভিড রোগীর সংখ্যা ছিল কেবল ১,০০০। এখন এই সংখ্যা ৮ গুণ বৃদ্ধি পেয়েছে।
• সিকিম – রাজ্যে আরও ২১ জন আক্রান্ত হওয়ায় করোনায় সংক্রমিতের সংখ্যা ১৯৩ ছাড়িয়েছে। এদিকে, রাজ্যে ৯,৪৮৬ জন ব্যক্তি কোভিড-১৯ টিকা পেয়েছেন।
• নাগাল্যান্ড – রাজ্যে বুধবার আরও ১৩ জন আক্রান্ত হয়েছেন এবং ১০৩ জন আরোগ্যলাভ করেছেন। এরফলে, সুস্পষ্টভাবে করোনায় আক্রান্তের সংখ্যা ৮৩।
(CG/BD/AS/